علم آدام‌لاری پلاستیک توربا‌لارلا قیدا‌لانان کپنک تیرتیلی‌‌نین چئوره‌نین توللانتی‌لاردان تمیزلنمه‌سینه چاره اولا بیله جگینی بیلدیریرلر.
کمبریج اونیوئرسیته‌سینین یئنی آراشدیرماسینا اساساً آری پتیین‌دکی موم ایله قیدا‌لانان کپنک تیرتیلی پلاستیک ماده‌لری ده هضم ائتمه‌یه قادیردیر.
هر ایل دونیادا پلاستیک توربا‌لارین حاضیرلانماسی و قابلاشدیریلماسیندا 80 میلیون تن پلاستیک پلی اتیلن ماده‌سی اوره‌تیلیر.
بو کوتله‌نین طبیعی یوللا تامامیله چورومه‌سینه یوزلرله ایل طلب اولونا بیلر.
هرچند کی، کپنک تیرتیل‌لاری (Galleria mellonella) بیر ساعت‌دان آز مدت عرضینده پلاستیک توربا‌لاری دلیک-دلیک ائتمه‌یه قادیردیر.
کمبریج اونیوئرسیته‌سینین تدقیقاتچی‌سی دؤکتور پاولو بومبللی: "کپنک تیرتی‌لی باشلانغیج نقطه‌سی اولا‌جاق. اومید ائدیریک کی، پلاستیک توللانتی‌لارین (زباله های پلاستیکی)  تکرار اعمال (باز یافت) پروبلئمی‌نین تکنیکی حلینی تقدیم ائده بیله‌جییک" دئییر.
دؤکتور بومبللی و ایسپانیا میللی تدقیقات شوراسینی تمثیل ائدن فدریکا برتوکجینی علمی کشفه پاتنت آلیب‌لار.
اونلار پلاستیکین طبیعی یوللا چورومه‌سینه سبب اولان شیمیایی پروسئس‌لرین اؤیرنیلمه‌سینی سرعتلن‌دیرمک نیتینده‌دیرلر.
عالیم‌لرین احتیمال‌لارینا گؤره، تیرتیل‌لاردا یاشایان میکروب‌لار دا بو پروسئسده رول اویناییر.
بوتون شیمیایی پروسسه‌سین اؤیرنیلمه‌سی باش توتارسا، او زامان بو آراشدیرما چئوره نین چیرکلنمسیله موباریزه‌ده جدی ایرلیلییش اولا‌جاق.
علمی کشفین نتیجه‌لری Current Biology  ژورنالیندا درج اولونوب.
